b'\n_START_ARTICLE_\nVlasta Nussdorfer\n_START_SECTION_\nVaruhinja \xc4\x8dlovekovih pravic\n_START_PARAGRAPH_\nVlasta Nussdorfer je 4. varuhinja \xc4\x8dlovekovih pravic. 23. februarja 2013 je nasledila je prej\xc5\xa1njo varuhinjo dr. Zdenko \xc4\x8ceba\xc5\xa1ek Travnik.\n_START_SECTION_\nBeli obro\xc4\x8d Slovenije\n_START_PARAGRAPH_\nV okviru Dru\xc5\xa1tva dr\xc5\xbeavnih to\xc5\xbeilcev je leta 2003 dala pobudo za ustanovitev Belega obro\xc4\x8da Slovenije, dru\xc5\xa1tva za pomo\xc4\x8d \xc5\xbertvam kaznivih dejanj, ki mu je predsedovala do nastopa funkcije varuhinje. _NEWLINE_Ustanovila je tudi dva sklada, in sicer Plamen dobrote in Hipokrat. Z zbranim denarjem je pomagala vsaj tiso\xc4\x8d dru\xc5\xbeinam, v vseh letih delovanja Belega obro\xc4\x8da Slovenije pa z razli\xc4\x8dnimi vrstami pomo\xc4\x8di ve\xc4\x8d tiso\xc4\x8d dru\xc5\xbeinam. _NEWLINE_Poleg slu\xc5\xbebenih obveznosti mese\xc4\x8dno opravi vsaj 150 ur brezpla\xc4\x8dnega dela namenjenega ranljivim skupinam.\n_START_SECTION_\nBiografija\n_START_PARAGRAPH_\nNjena bibliografija  je izjemno bogata. V zadnjih devetih letih je napisala tudi devet knjig, katerih izkupi\xc4\x8dek je \xc5\xa1el v dobrodelne namene. Od leta 2007 dalje je kolumnistka na pravni\xc5\xa1kem spletnem portalu IUS-INFO, ob\xc4\x8dasno o pravni tematiki pi\xc5\xa1e tudi za Pravno prakso.\n_START_SECTION_\nZanimivosti\n_START_PARAGRAPH_\nV okviru spletnega portala IUS INFO je bila v letih 2006-2012 izbrana med deset najvplivnej\xc5\xa1ih pravnikov v Republiki Sloveniji._NEWLINE_V evropskem letu prostovoljstva je bila ambasadorka prostovoljstva v Republiki Sloveniji, v letu 2012 pa tudi ambasadorka aktivnega staranja in medgeneracijske solidarnosti.'